קרין נהון

קרין נָהוֹן (לשעבר קרין ברזילי-נהון; נולדה ב-6 בדצמבר 1972) היא חוקרת ישראלית, ומרצה בכירה בתחום הפוליטיקה של המידע ובנושאי חברה וטכנולוגיה. נהון מכהנת כפרופסור חבר בבית הספר למידע באוניברסיטת וושינגטון, וכפרופסור חבר בבית הספר לאודר לממשל, דיפלומטיה ואסטרגיה באוניברסיטת רייכמן. עמדה בעבר בראש "המרכז למידע ולחברה" באוניברסיטת וושינגטון והייתה נשיאת איגוד האינטרנט הישראלי בשנים 2017–2021. נהון נולדה וגדלה בחולון, בת זקונים לאודט ומרסל נהון, שעלו מלבנון בשנת 1970, לפני פרוץ מלחמת האזרחים הלבנונית. הייתה אלופת הארץ לנוער בשחמט. היא בעלת תואר ראשון במדע המדינה (1997) ובמדעי המחשב, תואר שני בניהול מערכות מידע מאוניברסיטת תל אביב (2000) ותואר דוקטור בניהול מערכות מידע (2004), כולם מאוניברסיטת תל אביב. עבודת הדוקטורט נושאת את השם "Gatekeepers and gatekeeping mechanisms in networks" ונעשתה בהנחייתו של פרופ' זאב נוימן. שימשה בתפקידי מחקר בכירים בתעשיית ההיי-טק. הרצתה בפקולטה לניהול באוניברסיטת תל אביב ובאוניברסיטה העברית בירושלים. משנת 2004 היא חברת סגל קבועה בבית הספר למידע, וחברת סגל נלווית בחוג לתקשורת באוניברסיטת וושינגטון, ובשנת 2010 מונתה לפרופסור חבר שם. משנת 2006 היא מנהלת את מושב הקהילות הווירטואליות בכנס HICSS, ומשנת 2013 נבחרה לנהל את כל מסלול מדיה חברתיים ודיגיטליים בכנס זה. בשנת 2014 מונתה לפרופסור חבר בהמרכז הבינתחומי הרצליה, במקביל למשרתה באוניברסיטת וושינגטון. בצד מחקריה ופרסומיה היא פעילה ציבורית וחברתית בכל הקשור לעיצוב מדיניות מידע וטכנולוגיה בישראל. ב-2007 הייתה מהקולות המובילים במאבק נגד הצעת החוק להגבלת גישה לאתרי אינטרנט למבוגרים, ופרסמה כמה גילויי דעת המזהירים מהסדרה של סינון תכנים באינטרנט או צנזורה של מידע על ידי המדינה. משנת 2004 משמשת כיועצת לתת-ועדת האינטרנט ולוועדת המדע בכנסת. היא כותבת באתר האינטרנט ynet ומשמשת כמומחית ויועצת למקבלי החלטות בנושא חברת המידע. בשנת 2005 עמדה אקדמית בראש המשלחת הממלכתית של מדינת ישראל, שנשלחה לוועידת חברת המידע העולמית שנערכה בתוניס (WSIS). ייצגה את ישראל כשהשתתפה לראשונה בוועדת המדע והטכנולוגיה לפיתוח באו"ם במאי 2009. החל מ-2008 חוקרת נהון את ויראליות ההפצה של המידע. ב-2013 פורסם הספר "Going Viral", אותו כתבה יחד עם ג'ף המסליי (Jeff Hemsley). על מחקרה בתחום, ועל הספר שהייתה שותפה לכתיבתו, זכתה בשנתיים שלאחר פרסומו בשלושה פרסים: "Best Information Science Award" של האגודה העולמית למדעי המידע, "Outstanding Academic Title" על ידי איגוד הספרנים האמריקאי ו"פרס פינקלר", המוענק על הישג בולט בתחום המידע בישראל. בפברואר 2012 הגישה עתירה לבג"ץ בסוגיית המאגר הביומטרי והשלכותיו על הזכות לפרטיות. ב-2017 דורגה במקום ה-24 ברשימת הנשים המשפיעות ביותר של מגזין פורבס ישראל. בינואר 2021 הודיעה על הצטרפותה למפלגת "הישראלים" בראשות רון חולדאי. בסופו של דבר המפלגה התפרקה ולא התמודדה בבחירות. נהון היא פעילה מובילה במחאה נגד הרפורמה המשפטית, מובילה קבוצות עדכונים בנושא המחאה, מרבה להתראיין בתקשורת בנושא זה ונואמת בהפגנות. לאחר פרוץ מלחמת חרבות ברזל הובילה נהון את מערך הנעדרים בחמ״ל האזרחי. המערך הפעיל 1,500 מתנדבים שבמשך כחודש עסקו באיתור נעדרים באמצעים טכנולוגיים חדשניים, ובכך, סייע למערכות הביטחון. על כך, הוענק לנהון אות אבירות מרכז פרס לשלום ולחדשנות לשנת 2024. עד שנת 2015, כיהנה כחברת הוועד מנהל של "הסדנא לידע ציבורי". לאחר ששימשה חברת הוועד המנהל של איגוד האינטרנט הישראלי, נבחרה לשמש נשיאת האיגוד מינואר 2017, ומילאה את התפקיד במשך 5 שנים, עד סוף 2021 - מלוא תקופת הכהונה המוגדרת בתקנון האיגוד. נהון חברת הנהלות "התנועה לחופש המידע" והחל מ-2013, חברת ועד חיצונית בוועד המנהל של עמותת "ויקימדיה ישראל". בנוסף, היא חברה בקבינט התקשוב הממשלתי, וממקימי התנועה לזכויות דיגיטליות. בשנת 2024 זכתה בפרס רפפורט לנשים פורצות דרך ביוני 2024 זכתה בפרס "אבירי איכות השלטון" מטעם התנועה לאיכות השלטון. הייתה נשואה לפרופ' גד ברזילי, והיא אם לשני בנים מנישואיה אלה. נהון מתגוררת ברמת גן עם בן זוגה, מיכאל איתן. אתר האינטרנט הרשמי של קרין נהון קרין נהון, ברשת החברתית פייסבוק קרין נהון, ברשת החברתית אקס (טוויטר) קרין נהון, באתר dblp קרין נהון, באתר גוגל סקולר קרין נהון, באתר Semantic Scholar קובי מידן מראיין את קרין נהון, בתוכנית "חוצה ישראל" של הטלוויזיה החינוכית, באתר YouTube‏, 11 ביוני 2012 עמית קוטלר וירון דרוקמן, "אין צורך במאגר הביומטרי. הוא בזבוז כסף ומסוכן", באתר ynet, 24 ביוני 2015 מדען אורח - פרופ' קרין נהון, באתר "אלכסון" אמיתי זיו, נגד הזרם // אשליית הרשת השקופה, באתר TheMarker‏, 19 בינואר 2014 תחיה ברק, ‏"אנו מזיעים מרוב מידע שעובר דרכנו - זה מטורף וזה יפגע בנו", באתר גלובס, 5 במאי 2014 רפאלה גויכמן, את מי הכי שונאים באינטרנט - בר רפאלי, מירי רגב, איילת שקד או תמר זנדברג?, באתר TheMarker‏, 8 במרץ 2017 ענת ביין-לובוביץ', "אנחנו מגיעים עכשיו לשיא של מאבק הטיטאנים בין מדינות לתאגידים כמו גוגל ופייסבוק. ואנחנו, הציבור, נמצאים על הטריבונה", באתר גלובס, 12 ביולי 2017 ליאת רגב משוחחת עם קרין נהון בתוכנית "70 פנים", בערוץ YouTube של כאן 11, 2018 שירה עדן, ‏פייסבוק לא רוצה שנעשה מהפכות: פרופ' קרין נהון חושפת את כללי הוויראליות החדשים, באתר גלובס, 2 בינואר 2019 קרן צוריאל ואורי פסובסקי, "הקמפיינרים והפוליטיקאים הם אלה שמזהמים את המרחב הפוליטי", באתר כלכליסט, 25 בינואר 2019 מכּתביה: ד"ר קרין ברזילי-נהון, מה לא בסדר בממשל הזמין בישראל?, באתר ynet, 21 בדצמבר 2006 קרין ברזילי-נהון וגד ברזילי, חופש הביטוי המעשי והמדומיין באינטרנט: על בטלותה והולדתה המחודשת של הצנזורה קרין ברזילי-נהון, פערים וביטים: תפיסות ודרכים למדידת פערים דיגיטליים קרין ברזילי-נהון, 2007, סקירה והשוואה לגבי הסדרה של סינון תכנים לקטינים בארצות שונות, דו"ח איגוד האינטרנט הישראלי עבור ועדת הכלכלה בכנסת בלוג "יומן תוניס" שליווה את המשלחת הישראלית בוועידת הפסגה העולמית קרין נהון, קול פרטי: הפוליטיקה של המאגר הביומטרי, בקובץ מן הפרט אל הכלל: פרטיות וחברת המעקב, אוניברסיטת תל אביב פרופ' קרין נהון – נשיאת איגוד האינטרנט הישראלי, באתר איגוד האינטרנט הישראלי, ‏11 בינואר 2017 אודות, באתר של קרין נהון Karine Nahon CV, Reichman university Gatekeepers and gatekeeping mechanisms in networks, קטלוג הספריות באוניברסיטת תל אביב Hawaii International Conference on System Sciences ד"ר קרין ברזילי נהון, חסימת אתרים: הצעות לפתרון הבעיה, באתר ynet, 12 ביוני 2007 ד"ר קרין ברזילי נהון, חוק חסימת האתרים מזכיר לי את השטאזי, באתר ynet, 24 במאי 2007 Going Viral, באתר האינטרנט של נהון (באנגלית) באתר אוניברסיטת וושינגטון פרופ’ קרין נהון, באתר no2bio.org‏, 26 באפריל 2013 הרשימה באתר פורבס, ותקציר הרשימה על פרופ׳ קרין נהון, פורבס, יולי 2017. טל שניידר, פרופסור קרין נהון מצטרפת לרשימתו של חולדאי, באתר זמן ישראל, 3 בינואר 2021 מורן אזולאי, אחרי עפר שלח: גם יו"ר הישראלים רון חולדאי פורש מהמרוץ לכנסת, באתר ynet, 4 בפברואר 2021 המחאה ואני: מסע בין שלל יוזמות המחאה של הישראלים שהחליטו להתעורר, באתר כלכליסט, 2 במרץ 2023 יוסי הטוני, ‏"ההיי-טק הוא אחד המובילים של המחאה נגד המהפכה המשפטית", באתר "אנשים ומחשבים", 23 ביולי 2023 פרופ' קרין נהון: אי אפשר לשנות את כללי המשחק בצורה חד צדדית, באתר 103FM מאיר תורג'מן, אדם קוטב, מאות מפגינים צועדים מת"א לירושלים: "נבנה את האומה מחדש מתוך השבר", באתר ynet, 19 ביולי 2023 פרופ' קרין נהון בהפגנה בקפלן נגד ההפיכה המשטרית 8.4.23, סרטון בערוץ "אור-לי ברלב Or-ly Barlev", באתר יוטיוב (אורך: 06:09) גלית חתן, ‏"כשהתחלנו באיתור נעדרים חשבתי שמדובר בבודדים, אירוע של יום", באתר גלובס, 14 בדצמבר 2023 https://twitter.com/GalonItay/status/1711822479604297934 אבירות מרכז פרס לשלום ולחדשנות 2024, באתר www.peres-center.org אתר קבינט התקשוב הממשלתי אלו הזוכות בפרס רות רפפורט 2024 - נשים פורצות דרך בעקבות ה-7 באוקטובר ביני אשכנזי‏, ראש המועצה שנהרג ב-7 באוקטובר וחושף שחיתויות: פורסמה רשימת זוכי אות אבירי איכות השלטון, באתר וואלה, 20 ביוני 2024